
Z A P I S N I K
46. sjednice Vijeća Mjesnog odbora Vrbani, 26. veljače 2025. u prostorijama Mjesnog odbora Vrbani, Rudeška cesta 148, s početkom u 18:00 sati

NAZOČNI ČLANOVI VIJEĆA:
Antonija Baković, Lovro Hrust, Nikola Kos, Ivan Kranjc, Davor Laura, Sanja Ljubić, Dominik Nizić, Milan Radulović i Tomislav Spahić. 

NENAZOČNI ČLANOVI VIJEĆA: 
Nema.

OSTALI NAZOČNI:
Nema

Predsjedava: Dominik Nizić, predsjednik Vijeća.
Zapisnik vodi: Dominik Nizić, predsjednik Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.

Vijeće jednoglasno prihvaća tekst Zapisnika 45. sjednice Vijeća, održane 27.siječnja 2025. 

Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed te ukoliko ima prijedloga za dopunu dnevnog reda.

Član Vijeća Tomislav Spahić predlaže dopunu dnevnog reda:
Uspostava novih parkirališnih mjesta i novog kružnog toka u Ulici Hrvatskog sokola 
Vijeće jednoglasno prihvaća prijedlog dopune dnevnog reda predloženom točkom.

Član Vijeća Milan Radulović predlaže dopunu dnevnog reda:
Trokut livada k.č.br. 5792/1, 5793/1, 5796/1 i 5797/1 sve k.o. Donje Vrapče
Vijeće jednoglasno prihvaća prijedlog dopune dnevnog reda predloženom točkom.

Predsjednik predlaže da predložena točka „Trokut livada k.č.br. 5792/1, 5796/1 i 5797/1 sve k.o. Donje Vrapče postane točka 3, a predložena točka „ Uspostava novih parkirališnih mjesta i novog kružnog toka u Ulici Hrvatskog sokola“ postane točka 4, a pitanja, prijedlozi i obavijesti postaje točka 5.
Vijeće jednoglasno prihvaća redoslijed točaka.
Vijeće jednoglasno utvrđuje dopunjeni dnevni red

DNEVNI RED
Nepropisno parkiranje na kolniku u Palinovečkoj ulici 45 
Projektni zadatak za izradu projektne dokumentacije rekonstrukcije dječjeg igrališta u Srpanjskoj ulici južno od kbr. 1 
Trokut livada k.č.br. 5792/1, 5793/1, 5796/1 i 5797/1 sve k.o. Donje Vrapče
Uspostava novih parkirališnih mjesta i novog kružnog toka u Ulici Hrvatskog sokola 
Pitanja, prijedlozi i obavijesti 

Ad. 1. Nepropisno parkiranje na kolniku u Palinovečkoj ulici 45
Članovi Vijeća primili su materijal uz poziv.
Predsjednik otvara raspravu
U raspravi sudjeluju svi članovi Vijeća.
Vijeće nakon rasprave jednoglasno donosi

Z A K LJ U Č A K
o češćoj ophodnji prometnog redarstva u Palinovečkoj ulici 45
1. Vijeće Mjesnog odbora Vrbani razmatralo je prijedlog onemogućavanja nepropisnog parkiranja na kolniku u Palinovečkoj ulici 45.
2. Vijeće predlaže češću ophodnju prometnog redarstva na predmetnoj lokaciji radi nepropisno parkiranih vozila.
3. Zaključak dostaviti Vijeću Gradske četvrti Trešnjevka – jug.

Ad 2. Projektni zadatak za izradu projektne dokumentacije rekonstrukcije dječjeg igrališta u Srpanjskoj ulici južno od kbr. 1 
Predsjednik usmeno informira članove o temi.
Predsjednik otvara raspravu.
U raspravi sudjeluju svi članovi Vijeća.
Vijeće nakon rasprave jednoglasno donosi

Z A K LJ U Č A K
o prijedlogu projektnog zadatka za izradu projektne dokumentacije rekonstrukcije dječjeg igrališta u Srpanjskoj ulici južno od kbr. 1
1. Vijeće Mjesnog odbora Vrbani predlaže da namjena prostora više ne bude dječje igralište, da se ukloni postojeća dotrajala sprava – ljuljačka, predlaže obnovu postojećih kocki, park od ceste zaštiti stablima i živicom (gusto zasađenom radi sprječavanja istrčavanja djece da istrče na cestu), sadnja stabla (autohtonih vrsta otpornih na suše) i radi smanjenja buke, postavljanje sjenice s dvjema klupama i stolom, po mogućnosti dalje od stambenih zgrada, ucrtavanje odgovarajućeg pristupne staze iz prolaza u Srpanjskoj ulici, multifunkcionalni stol za društvene igre, postava kombinirane sprave za vježbanje (za zgibove, klupica, razboj).
2. Vijeće također na predmetnoj površini predlaže:
a) izradu projektne dokumentacije za povezivanje predmetne površine - parka sa sjevernim nogostupom Horvaćanske ceste stepenicama i rampom za dječja kolica i osobe smanjene pokretljivosti (uvrstiti u prijedloge plana komunalnih aktivnosti Gradske četvrti u sljedećem planskom razdoblju),
b) izradu projektne dokumentacije za gradnju eko rasvjete u predmetnom igralištu koja neće smetati stanarima zgrade, a osvjetljavati će park (uvrstiti u program nadležnog Gradskog ureda za obnovu, izgradnju, prostorno uređenje, graditeljstvo i komunalne poslove u sljedećem planskom razdoblju).
3. Zaključak dostaviti Vijeću Gradske četvrti Trešnjevka – jug.

Ad 3. Trokut livada k.č.br. 5792/1, 5793/1, 5796/1 i 5797/1 sve k.o. Donje Vrapče
Predsjednik usmeno informira članove o temi.
Predsjednik otvara raspravu.
U raspravi sudjeluju svi članovi Vijeća.

Nakon rasprave Vijeće uz 2 glasa ZA, 4 PROTIV i 3 SUZDRŽANA nije prihvatilo Prijedlog zaključka o modelu javno-privatnog partnerstva na trokut livadi k.č.br. 5792/1, 5793/1, 5796/1 i 5797/1 sve k.o. Donje Vrapče za izgradnju društvenog doma, ambulante i knjižnice.

Ad 4. Iscrtavanje parkinga u ulici Hrvatskog sokola (s obje strane) i izgradnju rototra na raskrižju Hrvatskog sokola i Ožujske
Predsjednik usmeno informira članove o temi.
Predsjednik otvara raspravu. 
U raspravi sudjeluju svi članovi Vijeća.
Nakon rasprave Vijeće sa 8 glasova ZA i 1 SUZDRŽANIM donosi zaključak

Z A K LJ U Č A K
o uspostavi novih parkirališnih mjesta i kružnog toka u Ulici Hrvatskog sokola
1. Vijeće Mjesnog odbora Vrbani razmatralo je prijedlog uspostave novih parkirališnih mjesta u Ulici Hrvatskog sokola od Zagrebačke avenije do Horvaćanske ceste te izgradnju novog kružnog toka na križanju Ulice Hrvatskog sokola i Ožujske ulice.
2. Vijeće je suglasno s predmetnim prijedlozima.
3. Zaključak dostaviti Vijeću Gradske četvrti Trešnjevka – jug.

Ad 5. Pitanja, prijedlozi i obavijesti
Budući se nitko ne javlja za riječ predsjednik zaključuje sjednicu.

[bookmark: _headingh.gjdgxs]Dovršeno u 19:15 sati.

KLASA:  024-08/25-003/504
URBROJ: 251-13-11-15/007-25-2
Zagreb, 26. veljače 2025.

Zapisnik sastavio:
Dominik Nizić
Predsjednik
Vijeća Mjesnog odbora
Vrbani

Dominik Nizić

